ŉ Mens wonder dikwels hoe mense wat die Here nie ken of erken nie deur elke dag kom. Waar vind hulle die krag vir die uitdagings van die lewe? Dalk leef hulle juis uit die krag wat God gee sonder om aan Hom die erkenning te gee. Die suurstof wat mense inasem, of hulle glo of nie, kom tog van God. In die teologie praat ons van algemene genade.
Dis ŉ heerlike voorreg om vanuit die vertroue te kan werk dat God sorg. Alles werk ten goede vir dié wat Hom liefhet. Hy stel nie teleur nie. Uiteindelik werk alles uit. Uiteindelik maak die legkaart sin. God mors nie met sy kinders nie. Hy neem hulle baie ernstig op.
Dankie vir hierdie boodskap. Dit beteken vir my vandag besonders baie nadat ek slegte nuus gekry het by die dokter.